b'\n_START_ARTICLE_\nEjerskifteforsikring\n_START_PARAGRAPH_\nEn ejerskifteforsikring er en forsikring, der d\xc3\xa6kker k\xc3\xb8beren af en bolig mod skjulte skader, fejl og ulovlige installationer, der ikke fremg\xc3\xa5r af tilstandsrapporten og el-installationsrapporten. K\xc3\xb8beren m\xc3\xa5 ligeledes ikke have kendskab til skader, fejl eller ulovlige installationer inden overdragelsestidspunktet, hvis forsikringen skal d\xc3\xa6kke._NEWLINE_Foruds\xc3\xa6tningen for at tegne en ejerskifteforsikring er, at man har en gyldig tilstandsrapport og elinstallationsrapport. Sammen udg\xc3\xb8r disse tre elementer byggestenene i Huseftersynsordningen.  _NEWLINE_En ejerskifteforsikring udbydes af private forsikringsselskaber i Danmark.\n_START_SECTION_\nKritik\n_START_PARAGRAPH_\nEjerskifteforsikringen har v\xc3\xa6ret udsat for kritik grundet forsikringens kompleksitet samt potentielle skyggerapporter i branchen._NEWLINE_Disse skyggerapporter er dog blevet afvist af Forsikring & Pension.'